CELEX: C2006/048/47
Language: da
Date: 2006-02-25 00:00:00
Title: Sag T-135/01: Dom afsagt af Retten i Første Instans den  14. december 2005  — Fedon & Figli m.fl. mod Rådet og Kommissionen ( Fællesskabets erstatningsansvar uden for kontraktforhold — Fællesskabets importordning for bananer uforenelig med Verdenshandelsorganisationens (WTO) regler — De Forenede Staters indførelse af gengældelsesforanstaltninger i form af en tillægstold på importen fra Fællesskabet i henhold til en tilladelse fra WTO — afgørelse fra WTO's Tvistbilæggelsesinstans — juridiske virkninger — Fællesskabets ansvar, når dets organer ikke har begået ulovligheder — årsagsforbindelse — unormalt og særligt tab )

25.2.2006   
            
            
               DA
            
            
               Den Europæiske Unions Tidende
            
            
               C 48/25
            
         Dom afsagt af Retten i Første Instans den 14. december 2005 — Fedon & Figli m.fl. mod Rådet og Kommissionen
   (Sag T-135/01) (1)
   
   (»Fællesskabets erstatningsansvar uden for kontraktforhold - Fællesskabets importordning for bananer uforenelig med Verdenshandelsorganisationens (WTO) regler - De Forenede Staters indførelse af gengældelsesforanstaltninger i form af en tillægstold på importen fra Fællesskabet i henhold til en tilladelse fra WTO - afgørelse fra WTO's Tvistbilæggelsesinstans - juridiske virkninger - Fællesskabets ansvar, når dets organer ikke har begået ulovligheder - årsagsforbindelse - unormalt og særligt tab»)
   (2006/C 48/47)
   Processprog: italiensk
   Parter
   
      Sagsøgere: Giorgio Fedon & Figli SpA (Vallesella di Cadore, Italien), Fedon Srl (Pieve d'Alpago, Italien) og Fedon America, Inc. (Wilmington, Delaware, USA) (ved avocats I. Van Bael, A. Cevese og F. Di Gianni)
   
      Sagsøgte: Rådet for Den Europæiske Union (ved S. Marquardt og F. Ruggeri Laderchi, som befuldmægtigede) og Kommissionen for De Europæiske Fællesskaber (ved P. Kuijper, E Righini, V. Di Bucci og B. Jansen, derefter ved P. Kuijper, E. Righini og V. Di Bucci, som befuldmægtigede)
   Sagens genstand
   Søgsmål med påstand om erstatning for det tab, der hævdes at følge af den tillægstold, som USA har lagt på sagsøgerens import af brilleetuier i henhold til en tilladelse fra Verdenshandelsorganisationens (WTO) Tvistbilæggelsesinstans, efter at det er blevet fastslået, at Fællesskabets importordning for bananer er uforenelig med aftalerne og skrivelserne i bilagene til overenskomsten om oprettelse af WTO.
   Domskonklusion
   
               1)
            
            
               Rådet for Den Europæiske Union og Kommissionen for De Europæiske Fællesskaber frifindes.
            
         
               2)
            
            
               Sagsøgeren tilpligtes, ud over sine egne omkostninger, at betale Rådets og Kommissionens omkostninger.
            
         
      (1)  EUT C 275 af 29.9.2001.